Lína Birgitta er aldrei feimin við það að opna sig um tilfinningar sínar . vísir / vilhelm Lína Birgitta Camilla Sigurðardóttir hefur komið víða við síðastliðin ár en hún sló fyrst í gegn á bloggsíðu sinni og síðar meir á sínum samfélagsmiðlum . Hún þykir klókur tískuráðgjafi og tjáir sig einna helst um föt og tísku á þeim vettvangi . Lína er gestur vikunnar í Einkalífinu en í þættinum kemur hún víða við . Það fylgir því að vera opinber persónu eins og Lína að stór hluti af þjóðinni fylgist vel með einkalífi hennar . Hún hefur verið í sambandi með þjóðþekktum mönnum undanfarin ár og tekur það stundum á . „ Ég man síðast eða þarsíðast þegar ég kom úr sambandi þá sagði ég við sjálfan mig , guð ég ætla ekki í samband á næstunni og næst þegar ég verð með einhverjum verður það ekki með opinberum einstaklingi , “ segir Lína létt og bætir því við að auðvitað skipti það nú engu máli . Lína hætti í sambandi með manni fyrir ekki svo löngu og segir hún að ástarsorg almennt sé mjög erfið viðureignar . „ Ég hef einu sinni , til tvisar virkilega fundið fyrir því . Þetta er ógeðslega vont en það skiptir svo miklu máli að maður má ekki glata sjálfum sér , “ segir Lína sem fékk einu sinni gott ráð frá föður vinkonu sinnar . „ Maður á bara að hugsa , mun þetta hafa áhrif á þig eftir tólf mánuði , og ef svarið er nei þá ætti manni strax að líða aðeins betur . Maður þarf samt alltaf að gefa sér tíma til að syrgja og leyfa sér að líða illa . Ef maður þarf að gráta , þá bara koma því bara öllu út . Ég er mjög góð að gera það . Ég er með svona leynihring sem ég keyri , ég elska nefnilega að gráta í bílnum . Þegar mér líður illa keyri ég alltaf þennan hring og er bara hágrátandi , öskra jafnvel en það skiptir rosalega miklu máli að losa þetta út , “ segir Lína sem er opin manneskja og talar mikið um tilfinningar sínar . „ En ástarsorg er viðbjóður , hún er það . Þú sérð einhvern veginn ekki fram á við strax . Þá hugsar maður bara um þessa tólf mánuði og svo verður þetta að minningu sem fjarar út . Eins pirrandi og það hljómar þá læknar tíminn öll sár . “ Í þættinum ræðir Lína einnig um baráttu sína við búlimíu og kaupfíkn , um líkamsímynd kvenna á samfélagsmiðlum , um slúðrir sem hún hefur mátt eiga við í gegnum tíðina , um nýjan sjónvarpsþátt sem hún fer af stað með á næstunni , um tónlistarferilinn og fatalínu sína . Athugið .